สถานีมหาวิทยาลัยเกษตรศาสตร์

**สถานีมหาวิทยาลัยเกษตรศาสตร์** (; รหัส: N13) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิท ยกระดับเหนือถนนพหลโยธินบริเวณด้านหน้ามหาวิทยาลัยเกษตรศาสตร์ วิทยาเขตบางเขน ฝั่งตะวันออก ในพื้นที่เขตจตุจักร กรุงเทพมหานคร เปิดให้บริการเมื่อวันที่ 4 ธันวาคม พ.ศ. 2562 

สถานีมีปริมาณผู้โดยสารสูงสุดในช่วงงานเกษตรแฟร์ประจำปีที่จัดขึ้นภายในมหาวิทยาลัยเกษตรศาสตร์ โดยมีรายงานว่ามีผู้โดยสารผ่านสถานีทั้งสิ้น 676,571 คน ระหว่างวันที่ 3–10 กุมภาพันธ์ พ.ศ. 2566

## ที่ตั้ง
บริเวณด้านหน้ามหาวิทยาลัยเกษตรศาสตร์ วิทยาเขตบางเขน ฝั่งตะวันออก ในพื้นที่แขวงลาดยาวและแขวงเสนานิคม เขตจตุจักร กรุงเทพมหานคร

## ชื่อสถานี
เดิมทีสถานีแห่งนี้ใช้ชื่อในแผนงานว่า **สถานีเกษตร** ตามชื่อทางแยกใกล้กับสถานีคือแยกเกษตร และชื่อในระหว่างการก่อสร้างว่า **สถานีเกษตรศาสตร์** ตามชื่อของมหาวิทยาลัยเกษตรศาสตร์ เช่นเดียวกับการตั้งชื่อสถานีมหาวิทยาลัยรามคำแหงของรถไฟฟ้ามหานคร สายสีส้ม ว่า *สถานีรามคำแหง* แต่ในช่วงก่อนเปิดให้บริการ บีทีเอสซีและกรุงเทพมหานครได้แก้ไขชื่อสถานีครั้งสุดท้ายเป็น **สถานีมหาวิทยาลัยเกษตรศาสตร์** ผ่านการแจ้งยืนยันกับกรมการขนส่งทางราง เพื่อสื่อถึงสัญลักษณ์ใหญ่ของพื้นที่นั่นคือมหาวิทยาลัยเกษตรศาสตร์

อนึ่ง ชื่อสถานีเกษตรศาสตร์ที่ไม่มีการใช้งาน ปัจจุบันได้รับการกำหนดให้เป็นชื่อสถานีของโครงการรถไฟฟ้าสายสีน้ำตาล ซึ่งจะตั้งภายในบริเวณประตู 1 ฝั่งถนนงามวงศ์วาน ของมหาวิทยาลัยเกษตรศาสตร์

## แผนผังของสถานี

อนึ่ง หลังชั่วโมงเร่งด่วนช่วงเช้าและเย็น วันจันทร์-ศุกร์ จะมีรถไฟฟ้าบางขบวน ให้บริการถึงสถานีนี้เป็นสถานีสุดท้าย โดยหลังจากส่งผู้โดยสารออกจากขบวนรถแล้ว รถไฟฟ้าจะทำการสับรางบริเวณรางหลีกปลายสถานี (Pocket Track) เพื่อกลับทิศทางของขบวนรถ หรือจอดพักเพื่อเตรียมให้บริการต่อไปในช่วงเย็น ในบางขบวนที่มีการกลับทิศทางขบวนรถแล้ว รถไฟฟ้าขบวนดังกล่าวจะตีรถเปล่า ไม่หยุดรับส่งผู้โดยสาร ตั้งแต่สถานีมหาวิทยาลัยเกษตรศาสตร์-สถานีห้าแยกลาดพร้าว เพื่อนำขบวนรถเข้าจัดเก็บ ณ ศูนย์ซ่อมบำรุงหมอชิต หรือบางขบวนอาจจะกลับให้บริการต่อในเส้นทางเต็มระยะตั้งแต่สถานีมหาวิทยาลัยเกษตรศาสตร์-สถานีเคหะฯ เพื่อมุ่งหน้าสู่ศูนย์ซ่อมบำรุงเคหะฯ แทน

## รายละเอียดของสถานี
### รูปแบบของสถานี
เป็นแบบชานชาลาด้านข้าง ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด

### สัญลักษณ์ของสถานี
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ

## ทางเข้า-ออก
ประกอบด้วยทางขึ้น-ลงปกติ ได้แก่
* **1** มหาวิทยาลัยเกษตรศาสตร์ วิทยาเขตบางเขน (บันไดเลื่อน)
* ***2*** สำนักงานชุมสายโทรศัพท์บางเขน, ถนนประเสริฐมนูกิจ, ซอยพหลโยธิน 38 (บันไดเลื่อน)
* ***3*** กรมส่งเสริมการเกษตร, โรงพยาบาลสัตวมหาวิทยาลัยเกษตรศาสตร์ บางเขน, สำนักงานการวิจัยแห่งชาติ (ลิฟต์)
* **4** ธนาคารเพื่อการเกษตรและสหกรณ์การเกษตร สำนักงานใหญ่บางเขน, ศูนย์โตโยต้า กรุงไทย, โรงแรมมารวยการ์เด้น (ลิฟต์)

จุดรวมพลอยู่ที่ทางออกที่ 2 บริเวณด้านหน้าสำนักงานชุมสายโทรศัพท์บางเขน และทางออกที่ 3 บริเวณด้านหน้ากรมส่งเสริมการเกษตร

## เวลาให้บริการ

## การเชื่อมต่อรถโดยสารประจำทาง
### ถนนพหลโยธิน
*  เส้นทางที่มีรถรองรับวีลแชร์

#### องค์การขนส่งมวลชนกรุงเทพ

#### รถเอกชน

ถนนพหลโยธิน รถขสมก. สาย 26 59 107 114 129 185 503 522 543(ท่าน้ำนนท์) รถเอกชน สาย 126 524 1-3 (34) 1-5(39)

ถนน ประเสริฐมนูกิจ รถขสมก. สาย 178 รถเอกชน สาย 1-62

ถนน งามวงศ์วาน รถขสมก. สาย 24 63 206 522 รถเอกชน สาย 104 545 1-62

## สถานที่สำคัญใกล้เคียง
* กรมยุทธโยธาทหารบก
* มหาวิทยาลัยเกษตรศาสตร์
** โรงพยาบาลสัตว์ มหาวิทยาลัยเกษตรศาสตร์ บางเขน
** สมาคมนิสิตเก่ามหาวิทยาลัยเกษตรศาสตร์ ในพระบรมราชูปถัมภ์
* โรงเรียนอนุบาลสุดารักษ์
* กรมส่งเสริมการเกษตร
* กรมประมง
* กรมวิชาการเกษตร
** พิพิธภัณฑ์พืชสิรินธร
* สำนักงานการวิจัยแห่งชาติ
* ธนาคารเพื่อการเกษตรและสหกรณ์การเกษตร สำนักงานใหญ่ บางเขน
* สำนักงานใหญ่พรรคภูมิใจไทย

## การเชื่อมต่อระบบรถไฟฟ้าในอนาคต
* รถไฟฟ้าสายน้ำตาล เชื่อมต่อที่สถานีแยกเกษตร โดยผ่านสะพานเชื่อมตามแนวซอยพหลโยธิน 38 ระยะทางประมาณ 200 เมตร

## ระเบียงภาพ

ไฟล์:BTS Kasetsart University - Phahon Yothin road at the bus stop.jpg| ถนนพหลโยธินบริเวณสถานีฝั่งหน้ามหาวิทยาลัย
ไฟล์:BTS Kasetsart University - Phahon Yothin road.jpg| ถนนพหลโยธินบริเวณสถานีฝั่งกรมส่งเสริมการเกษตร
ไฟล์:BTS Kasetsart University - KU exit.jpg|ทางออกหมายเลข 1
ไฟล์:BTS Kasetsart University - KU exit 2.jpg|บันไดเลื่อนทางออกหมายเลข 1
ไฟล์:BTS Kasetsart University - KU exit with GSB bank.jpg|ธนาคารออมสิน ใกล้ทางออกหมายเลข 1
ไฟล์:BTS Kasetsart University - KU pedestrian entrance near station exit.jpg|ทางเข้ามหาวิทยาลัยเกษตรศาสตร์ใกล้ทางออกหมายเลข 1
ไฟล์:BTS Kasetsart University - KU bus stop with station exit.jpg|ป้ายรถโดยสารประจำทางหน้ามหาวิทยาลัย ใกล้ทางออกหมายเลข 1
ไฟล์:BTS Kasetsart University - Department of Agricultural Extension exit.jpg|ทางออกหมายเลข 3
ไฟล์:BTS Kasetsart University - Department of Agricultural Extension sign with exit.jpg|thumb|กรมส่งเสริมการเกษตร
ไฟล์:BTS Kasetsart University - Lift with info board.jpg|ลิฟต์โดยสารชินเดล่อร์ รุ่น 5500 แบบไม่มีห้องเครื่อง(MRL) บริเวณทางออกหมายเลข 3
ไฟล์:BTS Kasetsart University - Ticket office floor with signs and info boards.jpg|ชั้นออกบัตรโดยสาร
ไฟล์:BTS Kasetsart University - Phonebooth.jpg|ซุ้มตู้โทรศัพท์ในสถานี
ไฟล์:BTS Kasetsart University - Turnstile.jpg|ชั้นจำหน่ายบัตรโดยสาร
ไฟล์:BTS Kasetsart University - Platform.jpg|ชั้นชานชาลา
ไฟล์:BTS Kasetsart University - KU view.jpg| มหาวิทยาลัยเกษตรศาสตร์ มองจากชานชาลา
ไฟล์:BTS Kasetsart University - Agricultural Bank building.jpg|ธนาคารเพื่อการเกษตรและสหกรณ์การเกษตร สำนักงานใหญ่
ไฟล์:BTS Kasetsart University - Department of Agricultural Extension building.jpg|กรมส่งเสริมการเกษตร 


## อ้างอิง

มหาวิทยาลัยเกษตรศาสตร์
หมวดหมู่:สิ่งก่อสร้างตั้งแต่ พ.ศ. 2562
มหาวิทยาลัยเกษตรศาสตร์